Beatissime pater. Cum deuotus orator vester Olawus de Wiburch, cappellanus capelle beate Marie Magdalene Aboensis diocesis et accolitus, que de jure patronatus laicorum existit valoris triginta ducatorum, cupit ad omnes sacros ordines promoueri et in illis promotus altissimo perpetuo famulari, supplicat igitur s. v. dictus orator, qui ratione huiusmodj beneficij artatus existit, quatenus sibi specialem graciam facientes, ut a quocunque antistite in Romana curia residente, quem super hoc adire maluerit, in tribus dominicis uel alijs festiuis diebus, etiam extra tempora a jure statuta, ad dictos ordines se facere promouerj, ipsique antistiti ipsum promouendi et ipsi oratori recipiendi et in sic receptis secundum ritum ecclesie ad ministrandum graciam et facultatem et licentiam concedere et indulgere misericorditer dignemini de gracia specialj, constitutionibus et ordinationibus apostolicis, ceterisque in contrarium facientibus non obstantibus quibuscunque et cum clausulis oportunis. Concessum ut petitur in presentia domini nostri pape. Jo. Vasionensis. Et quod presentis supplicationis sola signatura sufficiat Et examinetur in camera apostolica Concessum. Jo. Vasionensis. Datum Rome apud Sanctum Petrum nono kalendas decembris anno quinto.